પ્રભાતના સમયે ઑઝોનનું સ્તર ઊંચું હોય ત્યારે ખુલ્લામાં ચાલવાથી લોહીની શુદ્ધિ થાય છે. એકાંત અને મૌન ચાલવાના ફાયદાને બેવડો કરે છે. મૌન સાથે લયબદ્ધ રીતે ચાલવાથી પ્રાણાયામ થાય છે. ચાલવા સાથે મંત્રજપ અથવા આસપાસના વાતાવરણમાં ધ્યાનમગ્ન થવાનું રાખીએ તો આખીયે ક્રિયા એક સુંદર યૌગિક વ્યાયામ થઇ જાય. આટલું ન થઇ શકે તો માત્ર આસપાસના નૈસર્ગિક સૌંદર્યને નિહાળતાં કોઇ રચનાત્મક વિચારણામાં ખોવાઇ જાઓ તો પણ કંઇ કેટલાયે નવા બૌદ્ધિક ચમત્કારોથી તમારું જીવન છલકાઇ જશે.